Lysithea (Mound)

De Jupitermound Lysithea (oder Jupiter X) ass ee vun de klengste baussenzege Mounde vum Planéit Jupiter.

 Entdeckung 
De Lysithea gouf de 6. Juli 1938 vum Astronom Seth Barnes Nicholson um Mount-Wilson-Observatoire entdeckt. De Mound gouf no der Lysithea, enger Frëndin vum Zeus aus der griichescher Mythologie, genannt. E krut den offiziellen Numm am Joer 1975, virdru gouf hien als als Jupiter X bezeechent.

 Bunndaten 
De Lysithea kreest ëm de Jupiter op enger mëttlerer Distanz vun 11.717.000 km. Eng Ëmdréiung ëm de Jupiter mécht hien an 250 Deeg, 4 Stonnen an 48 Minutten. D'Bunn huet eng Exzentrizitéit vun ongeféier 0,11 an hien ass 28,3° géigeniwwer dem lokale Laplace-Plang, déi ongeféier mat dem Bunnplang vum Jupiter zesummefällt, gebéit. 

Wéinst senge Bunneegenschafte gëtt de Mound zu der Himalia-Grupp gezielt.

 Physikalesch Daten 
De Lysithea huet e mëttleren Duerchmiesser vu 36 km. Seng Dicht ass mat 2,6 g/cm³ relativ héich, wat drop hiweist, datt hien haaptsächlech aus silikateschem Gestengs besteet. Hien huet eng ganz däischter Uewerfläch an eng Albedo vun 0,04. Seng visuell Magnitude ass 18,3m.

 Kuckt och 

 Um Spaweck 
 Seth B. Nicholson: "Two new Satellites of Jupiter", in: Publications of the Astronomical Society of the Pacific, Vol. 50 (1938), No. 297, p. 292–293. (Entdeckung)

Kategorie:Jupitermounden
Kategorie:Astronomesch Objeten, déi 1938 entdeckt goufen
Kategorie:Entdeckunge vum Seth Barnes Nicholson
Kategorie:Entdeckunge vum Mount Wilson-Observatoire